paragraph_text: Črnec Dugoselski je naselje u općini Rugvica, u Zagrebačkoj županiji. Smješteno je na potoku Črnec, 4 km južno od Dugog Sela. Selo se prvi puta spominje 1209. godine. U srednjem vijeku je pripadalo Božjakovačkom vlastelinstvu. Naselje pripada dugoselskoj župi sv. Martina biskupa. Mještani su u nekoliko navrata pokretali inicijativu da se naselje vrati u administrativne granice Grada Dugog Sela kojemu prirodno i gravitiraju. Po popisu stanovništva iz (2011.) u naselju živi 190 stanovnika.